open-index/open-wikipedia-markdown huggingface dataset:
სვატი მოჰანი

**სვატი მოჰანი** () — ინდოელ-ამერიკელი აეროკოსმოსური ინჟინერი, NASA-ს მისია მარს-2020-ის კონტროლის ოპერაციათა ხელმძღვანელი.

## ადრეული ცხოვრება და განათლება
დაიბადა ინდოეთის შტატ კარნატაკის ქალაქ ბენგალურუში; ერთი წლის იყო, როდესაც მისი ოჯახი აშშ-ში გადასახლდა. 9 წლის ასაკში ფილმი „ვარსკვლავური გზა“ ნახა და კოსმოსით დაინტერესდა. თავდაპირველად პედიატრობა სურდა, მაგრამ 16 წლის იყო, როდესაც სკოლაში ფიზიკა გაიარა და გადაწყვიტა, ინჟინერია შეესწავლა, რომელიც მას კოსმოსის კვლევებში კარიერის გაკეთების გზად ესახებოდა. კორნელის უნივერსიტეტში მექანიკური და აეროკოსმოსური ინჟინერია ისწავლა, აერონავტიკასა და ასტრონავტიკაში მაგისტრისა და დოქტორის ხარისხი კი მასაჩუსეტსის ტექნოლოგიურ ინსტიტუტში მიიღო.

ინსტიტუტის კოსმოსური სისტემების ლაბორატორიაში ორბიტულ ოპერაციებს პროფესორ დევიდ მილერთან ერთად იკვლევდა. მუშაობდა ისეთ ახლად შექმნილ სისტემებთან, როგორებიც იყო SPHERES, SWARM და ALMOST.

## კარიერა NASA-ში
[მინი|265პქ|მოჰანი მისიის კონტროლის ცენტრში, მავალ [Perseverance-ის მარსზე დადჯომის დროს, 18 თებერვალი, 2021]]
მოჰანი NASA-ს რეაქტიულ ძრავთა ლაბორატორიაში (JPL) მუშაობს, სადაც არის მისია მარს-2020-ის კონტროლის ოპერაციათა ხელმძღვანელი. მარს-2020-ის ჯგუფს ის 2013 წელს შეუერთდა, ჯგუფის დაკომპლექტებიდან მალევე. სწორედ ის იყო პასუხისმგებელი იმ ხომალდის საიმედოობაზე, რომელსაც მარსისკენ მავალი მიჰქონდა — აეღო სწორი ორიენტაცია გზაში და შემდეგ პლანეტის ზედაპირზე დაჯდომისას. 2021 წლის 18 თებერვალს, მისიის საკონტროლო სივრცეში მოჰანი პირდაპირ რეჟიმში მოგვითხრობდა Perseverance-ის მარსზე დაჯდომის პროცესს. სწორედ მან თქვა პირველად სიტყვები „დაჯდომა შედგა“, რასაც მქუხარე აპლოსდისმენტები მოჰყვა.

წარსულში ის ასევე მუშაობდა სატურნის მისია „კასინიზე“

***Mohan, Swati**; Miller, David (18 August 2008). "SPHERES Reconfigurable Control Allocation for Autonomous Assembly". *AIAA Guidance, Navigation and Control Conference and Exhibit*. Honolulu, Hawaii: American Institute of Aeronautics and Astronautics.

*Scharf, Daniel P.; Regehr, Martin W.; Vaughan, Geoffery M.; Benito, Joel; Ansari, Homayoon; Aung, MiMi; Johnson, Andrew; Casoliva, Jordi; **Mohan, Swati**; Dueri, Daniel; Acikmese, Behcet (2014-03). "ADAPT demonstrations of onboard large-divert Guidance with a VTVL rocket". *2014 IEEE Aerospace Conference*. Big Sky, MT, USA: IEEE: 1–18.

***Mohan, Swati**; Miller, David (10 August 2009). "SPHERES Reconfigurable Framework and Control System Design for Autonomous Assembly". *AIAA Guidance, Navigation, and Control Conference*. Chicago, Illinois: American Institute of Aeronautics and Astronautics.

***Mohan, Swati**; Miller, David W. (2014-09). "Dynamic Control Model Calculation: A Model Generation Architecture for Autonomous On-Orbit Assembly". *Journal of Spacecraft and Rockets*. **51** (5): 1430–1453.

## რესურსები ინტერნეტში
*

## სქოლიო
კატეგორია:ამერიკელი ინჟინრები
კატეგორია:ცოცხალი ადამიანები
კუტუშევო (მელეუზის რაიონი)

**კუტუშევო** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 490 ადამიანი. რაიონულ ცენტრ მელეუზიდან დაშორებულია 6 კილომეტრით. უახლოესი რკინიგზის სადგურია მელეუზი, რომელიც დაშორებულია 6 კმ-ით.

2002 წლის აღწერის მიხედვით მოსახლეობის უმრავლესობას ბაშკირები შეადგენენ (90%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
დაშქესანი

**დაშქესანი** შეიძლება აღნიშნავდეს:

*დაშქესანი  — ქალაქი აზერბაიჯანში.
*დაშქესანი — დაბა აზერბაიჯანში, დაშქესანის რაიონში. 
*დაშქესანი  — სოფელი აზერბაიჯანში, ჯაბრაილის რაიონში
ევა ბრუნე

**გერდ ევა სესილია ბრუნე** (; დ. 7 მარტი, 1954, მალმო, შვედეთი) — შვედეთის ეკლესიის ეპისკოპოსი. 2009-2019 წლებში იყო სტოკჰოლმის ეპისკოპოსი. მსოფლიოში ცნობილია, როგორც პირველი ღიად ლესბოსელი ეპისკოპოსი საეკლესიო ცხოვრებაში და შვედეთის ეკლესიის პირველი ეპისკოპოსი, რომელიც იმყოფება ოფიციალურად ერთსქესიან ქორწინებაში.

## განათლება და კარიერა 
ბრუნე 1954 წლის 7 მარტს, შვედეთის ქალაქ მალმოში დაიბადა, სადაც გაიზარდა. კოლეჯის შემდეგ, ლუნდის უნივესტიტეტის თეოლოგიის სტუდენტი გახდა. 1978 წელს ბრუნე აკურთხეს მღვდლად და დაიწყო მსახურება ლუნდის ეპარქიაში, რომელიც მოიცავს შვედეთის ყველაზე სამხრეთ ბლეკინგესა და სკონეს პროვინციებს. მღვდლობის პირველი წლები მან ბლეკინგესა და კარლსკრონაში გაატარა. 1980 წელს, შვედეთის სტუდენტური ქრისტიანული მოძრაობის გენერალურ მდივნად დანიშვნის შემდეგ, ბრუნემ მუდმივად საცხოვრებელად სტოკჰოლმში გადმოვიდა. 1990 წელს, სანდბიბერგის სამწყსოს მღვდლის პოსტის დაკავებამდე, იგი მსახურობდა უნივერსიტეტის კაპელანისა და ეპისკოპოსის მრჩეველის თანამდებობაზე. სანდბიბერგში რვაწლიანი მღვდლობის შემდეგ, ბრუნემ კიდევ რვა წელი გაატარა, როგორც ფლემინგსბერგის მღვდელი. 2000 წელს, ბრუნე გახდა ჰადინგესა და ბოტკირკას დეკანოზი, სადაც 2006 წლამდე მსახურობდა. სადაც ის კაროლინ კრუკი შეცვალა. ამით ის გახდა მსოფლიოში პირველი ღიად ლესბოსელი ეპისკოპოსი და შვედეთის ეკლესიის პირველი ეპისკოპოსი, რომელიც ცხოვრობს ერთსქესიან ქორწინებაში.

## პირადი ცხოვრება 
2001 წლიდან ბრუნე რეგისტრირებულ ქორწინებაშია განილა ლინდენთან, რომელიც ასევე შვედეთის ეკლესიის მღვდელია. წყვილის ურთიერთობამ საეკლესიო კურთხევაც მიიღო და ჰყავთ ვაჟი, დაბადებული 2005 წელს.

## სქოლიო
კატეგორია:დაბადებული 1954
კატეგორია:დაბადებული 7 მარტი
კატეგორია:შვედი სასულიერო პირები
კატეგორია:ქალი ლუთერანი ეპისკოპოსები
კატეგორია:ცოცხალი ადამიანები
მარგერიტ პინდლინგი

**დეიმ მარგერიტ პინდლინგი** (ქალიშვილობაში მაკ-კენზი; დ. 26 ივნისი, 1932) — ბაჰამის კუნძულების გენერალ-გუბერნატორი 2014 წლის 8 ივლისიდან 2019 წლის 28 ივნისამდე. 1956-2000 წლებში დაქორწინებული იყო ბაჰამის ყოფილ პრემიერ-მინისტრ ლინდენ პინდლინგზე, რომელიც თანამდებობას 1969-1992 წლებში იკავებდა. წყვილს შეეძინა 4 შვილი. მარგერიტი არის რიგით მეორე ქალი გენერალ-გუბერნატორი ბაჰამის კუნძულების ისტორიაში.

## რესურსები ინტერნეტში
* thebahamasweekly.com

კატეგორია:ბაჰამის გენერალ-გუბერნატორები
კატეგორია:ცოცხალი ადამიანები
წარმოსახვითი სიყვარული

**წარმოსახვითი სიყვარული** () — 2010 წლის კანადური დრამა, რომლის რეჟისორია ქსავიე დოლანი. კინოსურათი ორი მეგობრის შესახებ მოგვითხრობს, რომელთაც ერთი ადამიანი უყვარდებათ. ფილმის პრემიერა 2010 წლის კანის კინოფესტივალზე განსაკუთრებული ხედვის სექციაში შედგა.

## კრიტიკული გამოხმაურება
საიტზე Rotten Tomatoes ფილმს 72%-იანი რეიტინგი აქვს, ხოლო Metacritic-ზე 100-დან 70 ქულითაა შეფასებული, რაც „ძირითადად დადებით გამოხმაურებას“ გულისხმობს.

The New York Times-მა ფილმის შესახებ დაწერა: „დოლანის პირველი ფილმისგან განსხვავებით, *წარმოსახვით სიყვარულში* სტილი ბევრად უფრო სერიოზულადაა განვითარებული, როგორც ალუზიური გამოხატვის ფორმებით – რაშიც ფრანგული ახალი ტალღის რეჟისორებისა და ვონგ კარ ვაის სტილის ელემენტებს ვხვდებით ‒ აგრეთვე თემების შერჩევაშიც, რომელთა შორისაა საზოგადოებასთან მორგება, იმედგაცრუება და განუხორციელებელი სურვილები.“

## რესურსები ინტერნეტში
* 
* 
* 
* 
* 

## სქოლიო
კატეგორია:2010 წლის ფილმები
კატეგორია:კანადური ფილმები
კატეგორია:ფრანგულენოვანი ფილმები
კატეგორია:ინგლისურენოვანი ფილმები
კატეგორია:ქსავიე დოლანის ფილმები
ვალერიან პიდმოჰილნი

**ვალერიან პეტროვიჩ პიდმოგილნი** (უკრ: ''Валер'ян Петрович Підмогильний''; დ. 2 თებერვალი, 1901 ― გ. 3 ნოემბერი, 1937) ― უკრაინელი რომანისტი, მთარგმნელი. ცნობილია რეალისტური რომანით „ქალაქი“. სტალინური რეპრესიის მსხვერპლი.

## ბიოგრაფია
ვალერიან პიდმოგილნი 1901 წლის 2 თებერვალს ეკატერინოსლავის გუბერნიაში (დღევანდელი დნეპროპეტროვსკის ოლქი, უკრაინა) დაიბადა. ფრანგული ენა ადრეულ ასაკშივე ისწავლა და ფრანგული ლიტერატურის არაერთი ნიმუში უკრაინულად თარგმნა, განსაკუთრებით, ანატოლ ფრანსისა და გი დე მოპასანის ნაწარმოებები. 14 წლის ასაკში მისი ოჯახი სოფელ ჩაპლიში გადასახლდა.

1919-1920 წლებში სახალხო განათლების მხატვრული პროპაგანდის განყოფილების მდივნად მუშაობდა. ივან ფრანკოს სახელობის სკოლაში მათემატიკას ასწავლიდა, ხოლო 1920-1921 წლებში პავლოგრადში ასწავლიდა. 

1921 წელს კიევში გადავიდა, სადაც წიგნის პალატის ბიბლიოგრაფად მუშაობდა. 1921-1923 წლებში ვორზელში უკრაინულ ენასა და პოლიტიკას ასწავლიდა.

1927 წელს პიდმოგილნის რომანი „ქალაქი“ დაიბეჭდა, რამაც ავტორს პოპულარობა მოუპოვა. ნაწარმოები რუსულ ენაზე ითარგმნა. სტალინური რეპრესიების დროს, საბჭოთა სისტემისადმი დამოკიდებულების გამო პიდმოგილნის ნაწარმოებების დაბეჭდვა უფრო და უფრო გაუჭირდა. 1934 წელს დააპატიმრეს. აბსურდულ ბრალდებებზე ხელის მოწერის შემდეგ სოლოვკის ტყვეთა ბანაკში გაგზავნეს. 1937 წლის 3 ნოემბერს სანდარმოხში დახვრიტეს.

რეაბილიტირებულ იქნა 1956 წელს.

## რესურსები ინტერნეტში
* Фильм о В. Пидмогильном (Первая часть)
* Фильм о В. Пидмогильном (Вторая часть)
* Підмогильний — убитий в Сандармосі попередник нобелівських лауреатів Камю і Сартра

## სქოლიო
კატეგორია:დაბადებული 2 თებერვალი
კატეგორია:დაბადებული 1901
კატეგორია:გარდაცვლილი 3 ნოემბერი
კატეგორია:გარდაცვლილი 1937
კატეგორია:უკრაინელი მწერლები
კატეგორია:უკრაინელი მთარგმნელები
კატეგორია:XX საუკუნის მთარგმნელები
კატეგორია:მწერლები ანბანის მიხედვით
რაისა უბილავა

**რაისა უბილავა** (დ. 1941) — აფხაზეთის ავტონომიური რესპუბლიკის უმაღლესი საბჭოს წევრი.

## ბიოგრაფია
რაისა უბილავა დაიბადა 1941 წელს. იყო ხეივნის №1 საშუალო სკოლის პედაგოგი. 1991 წლის 29 ნოემბერს კენჭს იყრიდა ლესელიძის (ხეივნის) №20 საარჩევნო ოლქში აფხაზეთის ასსრ-ის უზენაესი საბჭოს დეპუტატად. იყო აფხაზეთის ასსრ-ის XII მოწვევის დეპუტატი.

## ლიტერატურა
*გაზ. „აფხაზეთის ხმა“, 12 სექტემბერი, 1991

კატეგორია:დაბადებული 1941
კატეგორია:აფხაზეთის ასსრ-ის XII მოწვევის უზენაესი საბჭოს დეპუტატები
პატრიცია ნილი

**პატრიცია ნილი** (დაბადების სახელი **პეტსი ლუიზ ნილი**, ინგლ. Patsy Louise Neal; დ. 20 იანვარი, 1926 – გ. 8 აგვისტო, 2010) — ამერიკელი თეატრისა და კინოს მსახიობი. ცნობილია შესრულებული როლებით ფილმებში: *„დღე, როდესაც დედამიწა გაჩერდა“* (1951), *„საუზმე ტიფანისთან“* (1961). ფილმში *„ჰადი“* (1963), დაქანცული შინამოსამსახურე ქალის როლის შესრულებისთვის მიიღო ოსკარი საუკეთესო მსახიობი ქალისთვის.

## ადრეული ცხოვრება და განათლება 
პატრიცია დაიბადა უიტლის საგრაფოში, კენტუკი. ჰყავს ორი დედმამიშვილი.

გაიზარდა ტენესიში და დადიოდა ნოქსვილის სკოლაში, ჩრდილო-დასავლეთის უნივერსიტეტში სწავლობდა დრამას, აქვე იყო ქალ სტუდენტთა საზოგადოების, Pi Beta Phi-ის წევრი და უნივერსიტეტში ჩატარებული სილამაზის კარნავალის დედოფალი.

ნილის სასცენო დებიუტი შედგა რონალდ რეიგანთან ერთად ფილმში *„ჯონს უყვარს“ მერი*. ასევე რეიგანთან ერთად ითამაშა ფილმებში *„აჩქარებული გული“ და „პირველწყარო“* (ყველა 1949).

## პირადი ცხოვრება 
[მარჯვნივ|მინი|პატრიცია ნილი და [როალდ დალი, კარლ ვან ვეხტენის ფოტო (1954)]]
პატრიციამ ბრიტანელი მწერალი, როალდ დალი ლილიან ჰელმანის სადილ-წვეულებაზე გაიცნო 1952 წელს. დაქორწინდნენ 1953 წლის 2 ივლისს Trinity Church, ნიუ-იორკში. შეეძინათ 5 შვილი.

## ფილმოგრაფია 
### ფილმები 
[მარცხნივ|მინი|პატრიცია ნილი [ტრიბეკას კინოფესტივალი|ტრიბეკას ფესტივალზე (2007)]]
### ტელევიზია 
### თეატრი 
## სქოლიო 
კატეგორია:XXI საუკუნის ამერიკელი ქალი მსახიობები
კატეგორია:XX საუკუნის ამერიკელი ქალი მსახიობები
კატეგორია:ტონის ჯილდოს მფლობელები
კატეგორია:დონალდსონის ჯილდოს მფლობელები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:გარდაცვლილი 2010
კატეგორია:დაბადებული 1926
მიხაილო სემენკო

**მიხაილ სემენკო** (უკრ: *Михайло Васильович Семенко*; დ. 31 დეკემბერი, 1892, კიბინცი, პოლტავის გუბერნია ― გ. 23 ოქტომბერი, 1937, კიევი) ― უკრაინელი პოეტი და უკრაინული ფუტურისტული პოეზიის თვალსაჩინო წარმომადგენელი. 

## ბიოგრაფია
მიხაილ სემენკო 1892 წლის 31 დეკემბერს დაიბადა. 1912 წელს პეტერბურგში ფსიქო-ნევროლოგიურ ინსტიტუტში ჩაირიცხა. 1914 წელს სამეფო არმიაში გაიწვიეს და 1917 წლამდე ვლადივასტოკში მსახურობდა. 1916 წელს რუსეთის სოციალ-დემოკრატიულ მუშათა პარტიაში გაწევრიანდა.

1937 წელს სემენკო შინაგან საქმეთა სახალხო კომისარიატის ბრძანებით სოლოვკის ტყვეთა ბანაკსი დახვრიტეს. რეაბილიტირებულ იქნა 1957 წელს.

## რესურსები ინტერნეტში
* 
* 
* 

კატეგორია:დაბადებული 31 დეკემბერი
კატეგორია:დაბადებული 1892
კატეგორია:გარდაცვლილი 23 ოქტომბერი
კატეგორია:გარდაცვლილი 1937
კატეგორია:უკრაინელი მამაკაცი პოეტები
კატეგორია:XX საუკუნის უკრაინელი პოეტები
კატეგორია:მწერლები ანბანის მიხედვით
კატეგორია:კიევში გარდაცვლილები
მაილინდა ბრეგუ

**მაილინდა ბრეგუ** (; დ. 19 მაისი, 1974, ტირანა, ალბანეთი) — ალბანელი პოლიტიკოსი, ევროპული ინტეგრაციის მინისტრი 2007 წლიდან 2013 წლამდე. 

## ბიოგრაფია
დაიბადა 1974 წლის 19 მაისს ტირანაში. 1996 წელს დაასრულა ტირანის უნივერსიტეტის სოციალურ მეცნიერებათა ფაკულტეტი. 2003 წლიდან იგი ეწევა ოჯახში ძალადობის პრობლემის სამეცნიერო შესწავლას და გენდერული თანასწორობის პოლიტიკის პრაქტიკულ განხორციელებას. არის ავტორი წიგნებისა, რომელიც ეძღვნება ქალთა მდგომარეობას ალბანეთში.  2005 წელს მაილინდა ბრეგუმ დაიცვა დისერტაცია სოციოლოგიაში

2004 წლის აპრილში აირჩიეს ალბანეთის დემოკრატიული პარტიის ეროვნულ საბჭოში. 2005 წლის არჩევნების შედეგად გახდა პარლამენტის წევრი. 2007 წელს დანიშნეს სალი ბერიშას მთავრობის პრეს-სპიკერად. 

გათხოვილია, ჰყავს ორი შვილი. ფლობს ინგლისურ, იტალიურ და ესპანურ ენებს.

## რესურსები ინტერნეტში
* Kuvendi i Shqiperisë

## სქოლიო
კატეგორია:ალბანელი ქალი პოლიტიკოსები
კატეგორია:ალბანეთის პარლამენტის წევრები
კატეგორია:ცოცხალი ადამიანები
იგორ კოსტენკო

**იგორ კოსტენკო** (დ. 31 დეკემბერი, 1991 – გ. 20 თებერვალი, 2014) — უკრაინელი ჟურნალისტი, აქტივისტი და ვიკიპედიელი. მოკლული იქნა ევრომაიდანის დროს. 2014 წელს მიენიჭა უკრაინის გმირის წოდება. ამავე წელს გარდაცვალების შემდეგ მიენიჭა წლის ვიკიმედიელის წოდება.

## რესურსები ინტერნეტში
* უკრაინის გმირი – იგორ იგორის ძე კოსტენკო

## სქოლიო
კატეგორია:დაბადებული 31 დეკემბერი
კატეგორია:დაბადებული 1991
კატეგორია:უკრაინელი ვიკიპედიელები
კატეგორია:უკრაინელი აქტივისტები
კატეგორია:უკრაინელი ჟურნალისტები
კატეგორია:გარდაცვლილი 20 თებერვალი
კატეგორია:გარდაცვლილი 2014
კატეგორია:კიევში გარდაცვლილები
მინბაშილი

**მინბაშილი** შეიძლება აღნიშნავდეს:

*მინბაშილი — სოფელი აზერბაიჯანში, საათლის რაიონში
*მინბაშილი — სოფელი აზერბაიჯანში,  ჯაბრაილის რაიონში
კარენ ნაიბერგი

**კარენ ლუჯენ ნაიბერგი** (დ.7 ოქტომბერი, 1969) — ამერიკელი მანქანათმშენებელი და ნასას ყოფილი ასტრონავტი. ნაიბერგი იყო  50-ე ქალი, რომელიც კოსმოსში იმყოფებოდა მისიით 2008 წელს. 
მან კოსმოსური კარიერა 1991 წელს დაიწყო. 2008 და 2013 წლებში კოსმოსში ჯამში 180 დღე გაატარა (STS-124-ის მისიის სპეციალისტი და Soyuz TMA-09M- ის ფრენის ინჟინერი).

## განათლება
ნაიბერგმა 1994 წელს დაამთავრა ჩრდილოეთ დაკოტის უნივერსიტეტის მექანიკური ინჟინერიის ფაკულტეტი. მან სწავლა განაგრძო ტეხასის უნივერსიტეტში, ოსტინში, სადაც ორიენტირებული იყო ადამიანის თერმორეგულაციაზე, ექპერიმენტულ მეტაბოლურ ტესტირებასა და კონტროლზე,აგრეთვე ფოკუსირებული იყო კოსმოსში თერმული ნეიტრალიტეტის გამოკლევაზე. ამ კვლევების შედეგად შექმნილი ნაშრომის საფუძველზე  1998 წელს დოქტორის ხარისხი მიიღო..

## კარიერა
ნაიბერგი ნასამ ნასამ ასტრონავტობის კანდიდატად 2000 წლის ივლისში აირჩია. ორ წლის განმავლობაში ტრენინგებისა და განვითარების შემდეგ მან აიმაღლა კვალიფიკაცია, როგორც მისიის სპეციალისტმა და ტექნიკური მოვალეობების განსახორციელებლად სამუშაოდ დაინიშნა ასტრონავტთა ოფისის სამოქმედო ფილიალში შესაბამის თანამდებობაზე. 2006 წლის ივლისში, ნაიბერგმა მონაწილეობა მიიღო NEEMO 10-ში, წყალქვეშა ლაბორატორიაში, სადაც მიმდინარეობდა  ზღვის სიღრმეში ტრენინგი და სიმულაციური სწავლება, რომელიც ნასას დაეხმარებოდა მოემზადებინა ასტრონავტები მთვარეზე დასაბრუნებლად  და მარსზე მისიების განსახორციელებლად. ნაიბერგი და მისი ეკიპაჟის წევრები შვიდი დღის განმავლობაში ცხოვრობდნენ და მუშაობდნენ წყალქვეშ.

## რესურსები ინტერნეტში
* ბიოგრაფია 
* ბიოგრაფია
* ნაიბერგი ტვიტერზე

## სქოლიო
კატეგორია:დაბადებული 7 ოქტომბერი
კატეგორია:დაბადებული 1969
კატეგორია:ქალი კოსმონავტები
კატეგორია:ამერიკელი კოსმონავტები
კატეგორია:ცოცხალი ადამიანები
ოდ ჰასელი

**ოდ ჰასელი** (დ. 17 მაისი, 1897 – გ. 11 მაისი, 1981) — ნორვეგიელი ფიზიკური ქიმიის სფეროში მოღვაწე ქიმიკოსი. ნობელის პრემიის ლაურეატი. 1969 წელს დერეკ ბარტონთან ერთად მიიღო ნობელის პრემია ქიმიის დარგში. ძირითადად მოღვაწეობდა არაორგანულ ქიმიაში, მაგრამ 1930 წლის დასაწყისიდან მოახდინა კონცენტრირება მოლეკულურ სტრუქტურებში არსებულ პრობლემებზე.

## რესურსები ინტერნეტში
* nobelprize.org

## სქოლიო
კატეგორია:ნორვეგიელი ქიმიკოსები
კატეგორია:ნობელის პრემიის ლაურეატები ანბანის მიხედვით
კატეგორია:ოსლოში დაბადებულები
ემილი სკარატი

**ემილი სკარატი** (| Emily Scarratt)  დ. 8 თებერვალი, 1990, ლესტერი, დიდი ბრიტანეთი) — ინგლისელი ქალი მორაგბე, თამაშობდა ცენტრში და ფულბეკად. ნაკრებების ღირსებას იცავდა როგორც რაგბი-15-ში, ასევე რაგბი-7-ში. 1014 წელს 7 ქალა რაგბიში ევროპის ჩემპიონი გახდა, ხოლო მომდევნო წელს კლასიკურ 15 ქალაში მსოფლიოს ჩემპიონი. 2019 წელს მსოფლიოს საუკეთესო ქალ მორაგბედ დაასახელს, ხოლო 2013 წელს ინგლისის ქალ საუკეთესო მორაგბედ. გარდა მორაგბისა ასევე არის კვალიფიცირებული მასწავლებელი.
## საკლუბო კარიერა
ბავშვობაში ემილი ჰოკეით, რაუნდერსი-ით, და კალათბურთით იყო გატაცებული. მას ამერიკულ, საკალათბურთო სტიპენდიას სთავაზობდნენ, მაგრამ იაუარა და რაგბიში გააგრძლეა ვარჯიში. 2007-2017 წლებში ლიჩფილდში გამოდიდა, 2017-დან კი 
Loughborough Lightning -ის ღირსებას იცავს.
## ინგლისის ქალთა ეროვნული ნაკრები (15 ქალა)
ინგლისის ქალთა ეროვნულ ნაკრებში დებიუტი 2008 წელს ჰქონდა. 12 მატჩში 12 ლელო გაიტანა, რაც იმ დროს მხოლოდ ირლანდიის ლეგენადრულ მორაგბეს ბრაიან ოდრისკოლმა {ბრაიან ჯერალდ ო’დრისკოლი}შეძლო.  
2010 და 2014 წლებში ქალთა მსოფლიოს ჩემპიონატზე იასპარეზა. 2010-ში მასპინძელი ინგლისი იყო და ნაკრები ფინალში გავიდა, სადაც დაძაბულ ბრძოლაში ახალ ზელანდიასთან დამარცხდა 10-13. ჩემპიონატზე სკარეტმა ერთი ლელო დადო, 28 აგვისტოს B ჯგუფის შეხვედრაში აშშ-ს ნაკრებთან. ემილმა მეტოქე 51-ე წუთზე დაალელოვა, ნაკრებმა კი 37-10 იმარჯვა.
ვერცხლის მედლების შემდეგ, ოთხ წელიწადში ოქროს მედალი მოიგო. რიგით მე-7 ქალთა მსოფლიოს ჩემპიონატს საფრანგეთმა უამსპინძლა და ფინალში ინგლისმა კანადელი ქალები დაამარცხეს 21-9. ემილმა 2 ლელო გაიტანა, 15 გარდასახვა,  10 ჯარიმა და 70 ქულით ჩემპიონატის მთავამექულეც შეიქმნა. ფინალში მან ერთი ლელოს და გარდასახვის წილ, 3 ჯარიმა გაიტანა და ნაკრებს მთელი 16 ქულით შეეწია.  
2017 წელს ირლანდიაში ქალთა მსოფლიოს პირველობაზე ნაკრების ვიცე-კაპიტანი იყო და ოქროს მედლები ფინალში კვლავ ახალ-ზელანდიასთან დათმეს.  32-41. სკარატმა ფინალში 2-2 ჯარიმა და გარდასახვა გაიტანა, და მეორედ მსოფლიოს ვერცხლის პრიზიორი შეიქმნა. 
ემილი 2012 წელს ექვსი ერის თასს დაეუფლა. 
2019 წელს 29 წლისა მსოფლიოს წლის საუკეთესო მორაგბე გახდა. , 
ნაკრებში სულ 74 მატჩი ჩაატარა და 557 ქულა დაგროვა.
## შვიდ ქალა ნაკრები
გარდა 15-იანი რაგბისა, 7 ქალიანშიც წარმატებით ასპარეზობს, 12 ლელო აქვს გატანილი და 2012 წელს ევროპის ჩემპიონიც გახდა. 2016 წელს რიო დე ჟანეიროს  ოლიმპიადაზე ნაკრებს უკაპიტნა და მე-4 ადგილზეც გაიყვანა. რაგბი-7-დან რამდენჯერმე ნომინირებული იყო საუკეთესო რაგბისტის წოდებაზე. 
## პირადი ცხოვრება
ლიდსის უნივერსიტეტში ფიზიკუკულტურის უმაღლესი განათლება მიიღო. ბირმინგემში მეფე ედვარდის სახელობის სკოლაში ფიზკულტურას ასწავლიდა, თავის მეგობარ და თანაგუნდელ ნატაშა ჰანტთად ერთად. დიდი რაგბის გამო მას პროფესიის დათმობა მოუწია.
## სქოლიო
## რესურსები ინტერნეტში
*https://www.world.rugby/sevens-series/player/womens/37616
*https://twitter.com/emilyscarratt
*https://1tv.ge/news/msoflio-ragbim-sauketesoebi-daasakhela/
კატეგორია:რაგბი ინგლისში
კატეგორია:ქალი სპორტსმენები
კატეგორია:დაბადებული 8 თებერვალი
კატეგორია:1990
კატეგორია:ცოცხალი ადამიანები
ლიუდმილა ბიკმულინა

**ლიუდმილა რამილივნა ბიკმულინა** (; ; დ. 26 იანვარი, 1986) — რუსული ფესვების მქონე უკრაინელი მოდელი რომელმაც წარადგინა უკრაინა „მის სამყარო 2007“-ზე. იგი მოხვდა საუკეთესო თხუთმეტეულში და გახდა მეორე უკრაინელი რომელმაც ეს შეძლო.

## რესურსები ინტერნეტში
*Miss Universe about Lyudmila Bikmullina 
*Lyudmila's photographs from Miss Ukraine 2007

კატეგორია:დაბადებული 26 იანვარი
კატეგორია:დაბადებული 1986
კატეგორია:უკრაინელი მოდელები
კატეგორია:ცოცხალი ადამიანები
ირინა ვერეშჩუკი

**ირინა ვერეშჩუკი** (დ. 30 ნოემბერი, 1979, რავა-რუსკაია) — უკრაინელი პოლიტიკოსი. 2019 წლის 29 აგვისტოდან არის უკრაინის უმაღლესი რადას წევრი. არის პარტია „ხალხის მსახურის“ წევრი.

## რესურსები ინტერნეტში
* ირინა ვერეშჩუკი უკრაინის რადას საიტზე 

კატეგორია:უკრაინის მე-9 მოწვევის უმაღლესი რადის წევრები
კატეგორია:დაბადებული 30 ნოემბერი
კატეგორია:დაბადებული 1979
კატეგორია:ცოცხალი ადამიანები
ტარას პროხასკო

**ტარას ბოგდანოვიჩ პროხასკო** (უკრ: *Тара́с Богда́нович Проха́сько*; დ. 16 მაისი, 1968, ივანო-ფრანკოვსკი) ― თანამედროვე უკრაინელი რომანისტი, ესეისტი და ჟურნალისტი.

## ბიოგრაფია
ტარას ბოგდანოვიჩ პროხასკო 1968 წლის 16 მაისს ივანო-ფრანკოვსკიში დაიბადა. 1992 წელს ლვოსის ივან ფრანკოს სახელობის სახელმწიფო უნივერსიტეტის ბიოლოგიის ფაკულტეტი დაამთავრა. 1989-1991 წლებში სტუდენტურ გამოსვლებში მონაწილეობდა. 

თავდაპირველად ივან ფრანკოს კარპატების სატყეო ინსტიტუტში მუშაობდა, შემდეგ იყო მასწავლებელი, ბარმენი, დარაჯი, რადიოს წამყვანი, მუშაობდა სამხატვრო გალერეაში, ტელესტუდიაში. თანამშრომლობდა ლვოვის გაზეთებთან „ექსპრესი“ და „Поступ“.

არის უკრაინის მწერალთა ასოციაციის წევრი. ამჟამად ივანო-ფრანკოვსკიში ცხოვრობს.

## ლიტერატურული ჯილდოები
* გამომცემლობის „Смолоскип“ პრემიის ლაურეატი (1997)
* ჯოზეფ კონრადის სახელობის ლიტერატურული პრემიის პირველი ლაურეატი (2007)

## რესურსები ინტერნეტში
* Фотосессия для журнала «Под открытым небом»
* Интервью-сравнение литературы Украины с литературами соседних стран — Польши и России
* Интервью с Тарасом Прохасько о городе, которого нет на карте
* "В таких случаях лучше всего называть меня писателем     
* Биография на сайте издательства «Кальвария»
* Биография на сайте журнала «Корреспондент»
* Произведения на странице «Украинская проза. Переводы»

## სქოლიო
კატეგორია:დაბადებული 16 მაისი
კატეგორია:დაბადებული 1968
კატეგორია:უკრაინელი მწერლები
კატეგორია:პოსტმოდერნისტი მწერლები
კატეგორია:ლვოვის უნივერსიტეტის კურსდამთავრებულები
კატეგორია:უკრაინელი ესეისტები
კატეგორია:მამაკაცი ესეისტები
კატეგორია:უკრაინელი მამაკაცი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
ანდრეი კურკოვი

**ანდრეი კურკოვი** (; დ. 23 აპრილი, 1961, ბუდოგოში, ლენინგრადის ოლქი) ― უკრაინელი მწერალი და სცენარისტი. 

## ბიოგრაფია
ანდრეი კურკოვი 1961 წლის 23 აპრილს ბუდოგოშში, ლენინგრადის ოლქში დაიბადა. ადრეული ბავშვობიდანვე კიევში ცხოვრობდა. 1983 წელს კიევის უცხო ენათა სახელმწიფო პედაგოგიური ინსტიტუტი დაამთავრა. სწავლის დასრულების შემდეგ გაზეთის რედაქტორად და გამომცემლობის „დნეპრი“ რედაქტორად მუშაობდა. 24 წლის ასაკში საბჭოთა არმიაში ჩაირიცხა.

დღეისთვის 20-მდე წიგნის ავტორია, მათ შორის 5 საბავშვო წიგნია.

1990-იანი წლებიდან კურკოვის ნაწარმოებებს რუსულ ენაზე უკრაინაში გამომცემლობა „Фолио“ (ხარკივი) გამოსცემს. 2005 წლიდან რუსეთში კურკოვის ნაშრომებს გამომცემლობა „Амфора“ (სანქტ-პეტერბურგი) გამოსცემს.

უკრაინაში კურკოვის რომანის, „პიკნიკი ყინულზე“, 250 ათაზე მეტი ეგზემპლარი გაიყიდა. მისი ნაწარმოებები 35-ზე მეტ ენაზეა ნათარგმნი. 

ალექსანდრე დოვჟენკოს სახელობის კინოსტუდიაში სცენარისტად მუშაობდა. 1993 წლიდან არის უკრაინის კინემატოგრაფთა კავშირის, ხოლო 1994 წლიდან უკრაინის მწერალთა ეროვნული კავშირის წევრი.

2014 წლის 8 აპრილს საპატიო ლეგიონის ორდენით დაჯილდოვდა. 

## რესურსები ინტერნეტში
* Андрей Курков: в нашем обществе говорить о морали глупо
* Андрей Курков: Выпивая с людьми (статья для The New York Times)
* Феномен Куркова: маркетинг вместо литературы 
* http://www.bbc.co.uk/news/world-europe-30131108

## სქოლიო
კატეგორია:დაბადებული 23 აპრილი 
კატეგორია:დაბადებული 1961
კატეგორია:უკრაინელი მწერლები
კატეგორია:უკრაინელი მამაკაცი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
უკრაინის მწერალთა ეროვნული კავშირი

**უკრაინის მწერალთა ეროვნული კავშირი** (უკრ: *Національна спілка письменників України*) ― უკრაინელ მწერალთა პროფესიული ლიტერატურული გაერთიანება. შეიქმნა 1934 წელს კიევში, მთელი უკრაინის მასშტაბით საბჭოთა მწერალთა I ყრილობაზე, როგორც უკრაინის საბჭოთა მწერალთა კავშირი. გამოსცემს გაზეთს „ლიტერატურული უკრაინა“ და ჟურნალს „დონბასი“. წარსულში მწერალთა კავშირი გამოსცემდა ჟურნალებს: „ცისარტყელა“, „მთელი მსოფლიო“ და „Дзвін“.

## თავმჯდომარეები
1973-1991 წლებში პირველი მდივანი.

* ივან კულიკი (1934-1937)
* ივან მიკიტენკო (1937—1938)
* ალექსანდრ კორნიჩუკი (1938—1941, 1946—1953)
* მაქსიმ რილსკი (1943—1946)
* ნიკოლაი ბაჟანი (1953—1959)
* ალექსანდრ გონჩარი (1959—1971)
* იური სმოლიჩი (1971—1973)
* ვასილ კოზაჩენკო (1973—1979)
* პაველ ზაგრებელნი (1979—1986)
* იური მუშკეტიკი (1986—2001)
* ვლადიმირ იავორივსკი (2001—2011)
* ვიქტორ ბარანოვი (2011—2014)
* მიხაილ სიდერჟევსკი(2014-)

## რესურსები ინტერნეტში
## სქოლიო
კატეგორია:მწერალთა კავშირები
კატეგორია:უკრაინის მწერალთა ეროვნული კავშირი
აშშ-ის ელჩები საქართველოში

ამერიკის შეერთებული შტატების ელჩების სია საქართველოში. ამჟამინდელი ელჩია კელი დეგნანი. აშშ-ის საელჩო საქართველოში 1992 წლის 23 აპრილს გაიხსნა.

## რესურსები ინტერნეტში
* United States Department of State: Chiefs of Mission for Georgia
* United States Department of State: Georgia
* United States Embassy in Tbilisi

## სქოლიო
კატეგორია:აშშ-ის ელჩები საქართველოში
ოლეგ ლიშეგა

**ოლეგ ბოგდანოვიჩ ლიშეგა** (უკრ: * Оле́г Богда́нович Лише́га*; დ. 30 ოქტომბერი, 1949, ტისმენიცა ― 17 დეკემბერი, 2014, კიევი) ― უკრაინელი პოეტი და მთარგმნელი.

## ბიოგრაფია
ოლეგ ლიშეგა 1949 წლის 30 ოქტომბერს მასწავლებელთა ოჯახში დაიბადა. 1968 წლიდან ლვოვის უნივერსიტეტში ინგლისური ფილოლოგიას სწავლობდა, ხოლო 1972 წელს საბჭოთა არმიაში ჩაირიცხა. სამხედრო სამსახურის დასრულების შემდეგ ტისმენიცეში ქარხანაში მუშაობდა. 1988 წლამდე ნაწარმოებებს სამიზდატი აქვეყნებდა. 1988 წელს ფულბრაიტის სტიპენდია მოიპოვა და ერთი წელი აშშ-ში ცხოვრობდა.

ოლეგ ლიშეგას ეკუთვნის ლექსების ორი კრებული. თარგმნა ტომას სტერნზ ელიოტისა და ეზრა პაუნდის ნაშრომები.

## რესურსები ინტერნეტში
* Статья о творчестве
* Статья о творчестве
* Биография, стихи on line 
* Стихи в переводах Андрея Пустогарова

## სქოლიო
კატეგორია:დაბადებული 30 ოქტომბერი
კატეგორია:დაბადებული 1949
კატეგორია:გარდაცვლილი 17 დეკემბერი
კატეგორია:გარდაცვლილი 2014
კატეგორია:უკრაინელი პოეტები
კატეგორია:უკრაინელი მწერლები
კატეგორია:უკრაინელი მთარგმნელები
კატეგორია:მწერლები ანბანის მიხედვით
კატეგორია:კიევში გარდაცვლილები
შეშლილი თვითმფრინავი

**„შეშლილი თვითმფრინავი“** () ― 1928 წლის ამერიკული ანიმაციური მოკლემეტრაჟიანი ფილმი, რომლის რეჟისორები არიან უოლტ დისნეი და აბ აივერქსი. იგი გამოშვებულია Walt Disney Studios-ის მიერ და იყო პირველი ფილმი, რომელშიც მიკი მაუსი გამოჩნდა. ეს უხმო ფილმი კინოთეატრებში პირველად აჩვენეს 1928 წლის 15 მაისს, თუმცა მისი დისტრიბუცია ვერ შეძლეს. იმავე წელს Disney-მ გამოუშვა მიკის პირველი ხმოვანი ანიმაციური ფილმი, „თბომავალი უილი“, რომელიც დიდი წარმატებით სარგებლობდა. ამის შემდეგ „შეშლილი თვითმფრინავი“ გახმოვანებული სახით გამოვიდა 1929 წლის 17 მარტს. 

## სქოლიო
კატეგორია:1929 წლის ანიმაციური ფილმები
კატეგორია:1928 წლის კომედიური ფილმები
კატეგორია:1928 წლის ფილმები
კატეგორია:ამერიკული ფილმები
კატეგორია:მიკი მაუსის მოკლემეტრაჟიანი ფილმები
კატეგორია:1929 წლის კომედიური ფილმები
კატეგორია:1929 წლის ფილმები
ეშარა

**ეშარა** შეიძლება აღნიშნავდეს:

*ეშარა  — სოფელი აზერბაიჯანში, იარდიმლის რაიონში
*ეშარა  — სოფელი აზერბაიჯანში, ჯალილაბადის რაიონში
იან კელი

**იან კროუფორდ კელი** (დ. 1953, ჩიკაგო) — ამერიკელი დიპლომატი. აშშ-ის ელჩი ეუთო-ში 2010-2013 წლებში. 2015-2018 წლებში – აშშ-ის ელჩი საქართველოში.

## რესურსები ინტერნეტში
* 

კატეგორია:აშშ-ის ელჩები საქართველოში
კატეგორია:ცოცხალი ადამიანები
ოსტაპ სლივინსკი

**ოსტაპ ტარასოვიჩ სლივინსკი** (უკრ: *Оста́п Тара́сович Сливи́нський*; დ. 14 ოქტომბერი, 1978, ლვოვი, უკრაინა) ― უკრაინელი პოეტი, ესეისტი, მთარგმნელი, ლიტერატურის კრიტიკოსი და აკადემიკოსი. არის ლექსების რამდენიმე კრებულის ავტორი და არაერთი ეროვნული და საერთაშორისო ჯილდოს მფლობელი.

## ბიოგრაფია
ოსტაპ ტარასოვიჩ სლივინსკი 1978 წლის 14 ოქტომბერს ლვოვში დაიბადა. 2007 წელს დოქტორის ხარისხი ლვოვის უნივერსიტეტის სლავურ ენათა და ლიტერატურის ინსტიტუტში მოიპოვა. მის თეზისში, „სიჩუმის ფენომენი“, 1960-1990-იანი წლების ბულგარელი მწერლების ნაშრომები იყო გაანალიზებული. იყო ლიტერატურული ჟურნალის „რადარი“ რედაქტორი. ლვოვის უნივერსიტეტში პოლონურ ენასა და ლიტერატურას ასწავლის. სლივინსკი ლვოვში ცხოვრობს.

## რესურსები ინტერნეტში
* Вірші Остапа Сливинського в журналі "ШО" 
* Вірші Остапа Сливинського в "Українському журналі"
* Інтерв'ю для газети "День"
* Інтерв'ю для сайту "Літакцент" 
* Блог на "Українській правді"
* Олена Клюшник про збірку "М'яч у пітьмі"
* Богдана Матіяш про збірку "М'яч у пітьмі"
* Олег Коцарев про збірку "Адам" 
* Остап Сливински, преводач: За Запада Украйна вече е стабилна нестабилност
* Інтерв'ю для сайту "The Insider" 
* Інтерв'ю для сайту "Збруч"
* Інтерв'ю для онлайн-журналу "The Ukrainians"

## სქოლიო
კატეგორია:დაბადებული 4 ოქტომბერი
კატეგორია:დაბადებული 1978
კატეგორია:უკრაინელი პოეტები
კატეგორია:უკრაინელი მთარგმნელები
კატეგორია:ლვოვის უნივერსიტეტის კურსდამთავრებულები
კატეგორია:უკრაინელი ესეისტები
კატეგორია:მწერლები ანბანის მიხედვით
კატეგორია:ცოცხალი ადამიანები
კატეგორია:ლვოვში დაბადებულები
კატერინა კალიტკო

**კატერინა ალექსანდროვნა კალიტკო** (უკრ: *Катерина Олександрівна Калитко*; დ. 8 მარტი, 1982, ვინიცა, უკრაინა) ― უკრაინელი მწერალი და მთარგმნელი.  ჯოზეფ კონრადის ლიტერატურული პრემიის ლაურეატი (2017).

## შემოქმედება
### მოთხრობები
* (მ)ისტერიები
* ყველა დაკარგულის მიწა ანუ საშიში ზღაპრები

### პოეზია
* მსოფლიოს შექმნის გიდი, 1999
* მეტი დღეს, მეტი ხვალ, 2001
* ასფალტის პორტრეტი, 2004
* დიალოგები ოდისევსთან, 2005
* ქარიშხლის სეზონი, 2013
* აქ არავინ გვიცნობს და არავის ვიცნობთ, 2019

## სქოლიო
კატეგორია:დაბადებული 8 მარტი
კატეგორია:დაბადებული 1982
კატეგორია:უკრაინელი მწერლები
კატეგორია:უკრაინელი პოეტები
კატეგორია:მწერლები ანბანის მიხედვით
კატეგორია:ცოცხალი ადამიანები
ტანია მალიარჩუკი

**ტანია მალიარჩუკი** (უკრ: *Тетяна "Таня" Володимирівна Малярчук*; დ. 1983, ივანო-ფრანკოვსკი) ― წარმოშობით უკრაინელი ავტორი. წერს უკრაინულ და გერმანულ ენებზე.

## ბიოგრაფია
ტანია მალიარჩუკი 1983 წელს ივანო-ფრანკოვსკიში დაიბადა. თავდაპირველად მოთრობებსა და ნოველებს წერდა: „მწვერვალიდან უფსკრულისკენ: შიშთა წიგნი“ (2006), „როგორ გავხდი წმინდანი“ (2006), „სალაპარაკოდ“ (2007), „ზვიროსლოვი“ (2009). პირველი რომანი, „შემთხვევითი სასწაულის ბიოგრაფია“, 2012 წელს გამოიცა.

2014 წლიდან გერმანულ ენაზე წერს. 2018 წელს ნაწარმოებისთვის, „ზღვის ნისლები“, ინგებორგ ბახმანის ჯილდო მოიპოვა.

ტანია მალიარჩუკი ამჟამად ვენაში ცხოვრობს.

## ჯილდოები
* ჯოზეფ კონრადის ლიტერატურული პრემია (2013)
* BBC-ის წლის უკრაინული წიგნი (2016)
* ინგებორგ ბახმანის ჯილდო (2018)

## სქოლიო
კატეგორია:დაბადებული 1983
კატეგორია:უკრაინელი მწერლები
კატეგორია:უკრაინელი ქალი მწერლები
კატეგორია:ცოცხალი ადამიანები
სერჰი ჟადანი

**სერჰი ვიქტოროვიჩ ჟადანი** (; დ. 23 აგვისტო, 1974, სტარობელსკი, ვოროშილოვგრადის ოლქი) ― უკრაინელი პოეტი, პროზაიკოსი, ესეისტი და მთარგმნელი. 

## ბიოგრაფია
სერჰი ჟადანი 1974 წლის 23 აგვისტოს სტარობელსკიში დაიბადა. 1996 წელს ხარკოვის გრიგორი სკოვოროდას სახელობის ეროვნული პედაგოგიური უნივერსიტეტი დაამთავრა. მისი თეზისი მიხაილ სემენკოს შემოქმედებასა და 1920-იანი წლების უკრაინელ ფუტურისტ მწერლებს შეეხებოდა. 

ჟადანის კარიერა 1990 წელს ლექსებით დაიწყო. მისი ლექსები ნაკლებად სენტიმენტალური იყო და 1920-იანი წლების უკრაინელი ავანგარდისტი მწერლების სტილს აცოცხლებდა.

სერჰი ჟადანმა გერმანული, ინგლისური, ბელარუსული და რუსული ენებიდან თარგმნა ლექსები. მისი ნაშრომები ნათარგმნია ქართულ, გერმანულ, ინგლისურ, ესტონურ, ფრანგულ, იტალიურ, შვედურ, ნორვეგიულ, პოლონურ, სერბულ, ხორვატულ, ლიეტუვურ, ლატვიურ, ბელარუსულ, რუსულ, უნგრულ, სომხურ და ჩეხურ ენებზე. 

## შემოქმედება
### პოეზია
* ციტატები, 1995
* გენერალი იუდა, 1995
* პეპსი, 1998
* საუკეთესო პოემები, ბრძოლისა და სხვა სისულელეების ფსიქოდელური მოთხრობები, 2000
* ბალადები ომისა და აღდგენის შესახებ, 2001
* კულტურის ისტორია ამ საუკუნის დასაწყისში, 2003
* უ.ს.ს.რ., 2004
* მარადონა, 2007
* ეთიოპია, 2009
* ცეცხლსასროლი იარაღები და დანები, 2012
* მარიას ცხოვრება, 2015
* ტამპლიერები, 2016
* ანტენა, 2018

### პროზა
* ბიგ მაკი, 2003
* დეპეშ მოდი, 2004
* ანარქია უკრაინაში, 2005
* დემოკრატიული ახალგაზრდობის ჰიმნი, 2006
* ბიგ მაკი², 2007
* ვოროშილოვგრადი, 2010
* ბიგ მაკი და სხვა მოთხრობები, 2011
* მესოპოტამია, 2014
* ინტერნატი, 2017

## ჯილდოები
* იან მიხალსკის ლიტერატურული პრემია, ნაწარმოებისთვის *ვოროშილოვგრადი*, 2014
* BBC-ის უკრაინული კონკურსის გამარჯვებული, ნაწარმოებისთვის *ვოროშილოვგრადი*, 2014
* ანგელუსის ჯილდო, წიგნისთვის *მესოპოტამია*, 2015

## რესურსები ინტერნეტში
* The poetry of Serhiy Zhadan
* Profile at Vavilon.ru
* Entry at *Speaking in Tongues*
* Entry at *Net Literature*
* Zhadan's blog
* Verses translated by A. Pustogarova
* Zhadan reading "Fungi of the Donbass" in Donetsk
* Zhadan reading "Lukoil" in Poland
* Translations by Elena Fanailova
* Translations  by Yevhenia Chuprina

## სქოლიო
კატეგორია:დაბადებული 23 აგვისტო
კატეგორია:დაბადებული 1974
კატეგორია:უკრაინელი რომანისტები
კატეგორია:XX საუკუნის უკრაინელი პოეტები
კატეგორია:უკრაინელი მთარგმნელები
კატეგორია:XXI საუკუნის მთარგმნელები
კატეგორია:XXI საუკუნის უკრაინელი პოეტები
კატეგორია:უკრაინელი მამაკაცი პოეტები
კატეგორია:უკრაინელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
სერგეი პლოხი

**სერგეი ნიკოლაევიჩ პლოხი** (უკრ: *Сергій Миколайович Плохій*; ; ; დ. 23 მაისი, 1957) ― უკრაინელი-ამერიკელი ისტორიკოსი, უკრაინის, აღმოსავლეთ ევროპისა და ცივი ომის ისტორიის სპეციალისტი. ჰარვარდის უნივერსიტეტის უკრაინის ისტორიის პროფესორი, ჰარვარდის უკრაინის კვლევების ინსტიტუტის დირექტორი.

## ჯილდოები
* ანტონოვიჩის პრემია (2015)
* უკრაინის ტარას შევჩენკოს სახელობის ეროვნული პრემია (2018)

## ნაშრომები
* *კაზაკები და რელიგია ადრეულ თანამედროვე უკრაინაში*, 2002
* *ცარები და კაზაკები: ხატწერის კვლევა*, 2003
* *რელიგია და ერი თანამედროვე უკრაინაში*, 2003 (ფრენკ სისინთან ერთად)
* *იმპერიული რუსეთის არშექმნა: მიხეილ გრუშევსკი და უკრაინის ისტორიის მწერლობა*, 2005
* *სლავ ერთა წარმოშობა: წინათანამედროვე იდენტობები რუსეთში, უკრაინასა და ბელორუსში*, 2006
* *უკრაინა და რუსეთი: წარსულის ხელახლა წარმოჩენა*, 2008 
* *იალტა: მშვიდობის ფასი*, 2010
* *კაზაკების მითი: ისტორია და ერადქმნადობა იმპერიათა ხანაში*, 2012
* *უკანასკნელი იმპერია: საბჭოთა კავშირის უკანადკნელი დღეები*, 2014
* *ევროპის კარიბჭეები: უკრაინის ისტორია*, 2015
* *დაკარგული სამეფო: იმპერიის ძიება და რუსი ერის შექმნა*, 2017
* *ჩერნობილი: ტრაგედიის ისტორია*, 2018
* *ბირთვული სიბრიყვე: კუბის სარაკეტო კრიზისის ისტორია*, 2021

## რესურსები ინტერნეტში
* Serhii Plokhii  at Harvard Ukrainian Research Institute
* Plokhii, Serhii. *Ukraine or Little Russia? Revisiting the Early Nineteenth Century Debate*, Cambridge, 2008.

## სქოლიო
კატეგორია:დაბადებული 23 მაისი
კატეგორია:დაბადებული 1957
კატეგორია:უკრაინელი ისტორიკოსები
კატეგორია:ცოცხალი ადამიანები
ზურაბ ხურცია

**ზურაბ ხურცია** (დ. 29 ივლისი, 1960 – გ. 18 თებერვალი, 2014, კიევი) — ევრომაიდანის აქტივისტი. ევრომაიდანის გმირი. ზეციური ასი გმირის ორდენის კავალერი. ერთ-ერთი იმ სამ უცხოელს შორის, რომელმაც ეს უკრაინული მედალი მიიღო.

## ბიოგრაფია
იყო საქართველოს მოქალაქე. დაბადებული გაგრაში. უკრაინაში ცხოვრობდა კროპივნიცკისა და კიევში.

## ევრომაიდანზე
მაიდნის თავდაცვის ასეულის წევრი დიმიტრი სტეპანენკო ზურაბ ხურციას ღირსეულ ადამიანს უწოდებს. სტეპანენკომ განაცხადა
.  ხურცია დაიღუპა 2014 წლის 18 თებერვალს. ზოგიერთ წყაროზე დაყრდნობით ამის მიზეზი გულის შეტევა გახდა. 

## რესურსები ინტერნეტში
* findagrave.com

## სქოლიო
კატეგორია:დაბადებული 29 ივლისი
კატეგორია:დაბადებული 1960
კატეგორია:გარდაცვლილი 18 თებერვალი
კატეგორია:გარდაცვლილი 2014
კატეგორია:ევრომაიდანის აქტივისტები
კატეგორია:კიევში გარდაცვლილები
ნოვაია-სლობოდკა (ბაშკირეთი)

**ნოვაია-სლობოდკა** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 14 ადამიანი. რაიონულ ცენტრ მელეუზიდან დაშორებულია 36 კილომეტრით. უახლოესი რკინიგზის სადგურია ზირგანი, რომელიც დაშორებულია 13 კმ-ით.

2002 წლის აღწერის მიხედვით მოსახლეობის უმრავლესობას რუსები შეადგენენ (100%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
ყარაჩის ქარვასლა

**ყარაჩის ქარვასლა** () — შუა საუკუნეების არქტიტექტურული ძეგლი აფშერონის რაიონის სოფელ ფირექეშქიულთან.

## ისტორია 
ყარაჩის ქარვასლა XIV საუკუნეს განეკუთვნება. იგი ბაქო-შემახის ძველ საქარავნო გზაზე მდებარეობდა. XIX საუკუნეში საქარავნო გზამ თავისი სავაჭრო მნიშვნელობა დაკარგა და ამ მიზეზით ყარაჩის ქარვასლა გაპარტახდა. შემდგომ ქარვასლაში მომთაბარე ბოშები დასახლდენ, რის გამოც ადგილობრივმა მოსახლეობამ მას „ყარაჩის“ ( — „შავები“) ქარვასლა შეარქვა. ზოგიერთ წყაროში ისტორიული ძეგლი მიაჯიქის ქარვასლად მოიხსენიება.

## სქოლიო 
კატეგორია:აზერბაიჯანის შენობა-ნაგებობები
ქვევრებში დამარხვის კულტურა

[thumb|right|200px|ქვევრებში დამარხვა. [აზერბაიჯანის ისტორიის ეროვნული მუზეუმი|აზერბაიჯანის ისტორიის მუზეუმი]]
**ქვევრებში დამარხვის კულტურა** () — არქეოლოგიური კულტურა, წარმოდგენილი ძვ. წ. IV – ახ. წ. VIII საუკუნეების პერიოდში ამიერკავკასიის ტერიტორიაზე, განსაკუთრებით კავკასიის ალბანეთის ტერიტორიაზე. გვერდზე გადაბრუნებულ ძლიერ მოკუნტულ მდგომარეობაში მყოფი მიცვალებულები დაკრძალულია თიხის დიდ ქვევრებში. სამარხის ატრიბუტები მოიცავს ლითონისგან (ბრინჯაოს და ძირითადად რკინის ხელსაწყოებსა და იარაღს, ბრინჯაოს, ვერცხლისა და ოქროს სამკაულებს), ხისგან, ქვისგან, თიხისგან, შუშისგან და პასტისგან დამზადებულ ნაკეთობებს. უფრო გვიან სამარხებში გვხვდება რომაული, არშაკიდური და სასანური მონეტები. ეს კულტურა ეკუთვნოდა ადგილობრივ მიწათმოქმედებით დაკავებულ მოსახლეობას, რომლებიც ასევე მისდევდნენ მეცხოველეობას, ნადირობას, თევზჭერასა და რეწვას.

## სქოლიო
კატეგორია:აზერბაიჯანის ისტორია
კატეგორია:კავკასიის ისტორია
შორბაჩი

**შორბაჩი** შეიძლება აღნიშნავდეს:

*შორბაჩი — სოფელი აზერბაიჯანში, ჯალილაბადის რაიონში
*შორბაჩი — სოფელი აზერბაიჯანში, ჰაჯიყაბულის რაიონში
ვასილ სტუსი

**ვასილ სემიონოვიჩ სტუსი** (უკრ: *Васи́ль Семе́нович Стус*; დ. 6 იანვარი, 1938, რახვნიკა, უსსრ ― გ. 4 სექტემბერი, 1985, პერმ-36, რსფსრ) ― უკრაინელი პოეტი, მთარგმნელი, ლიტერატურის კრიტიკოსი, ჟურნალისტი და უკრაინის დისიდენტური მოძრაობის აქტიური წევრი. პოლიტიკური შეხედულებების გამო, მისი ნაშრომები საბჭოთა რეჟიმმა აკრძალა და 13 წელი ტყვეობაში გაატარა. 2005 წლის 26 ნოემბერს უკრაინის პრეზიდენტმა ვიქტორ იუშენკომ ვასილ სტუსი უმაღლესი სახელმწიფო ტიტულით, უკრაინის გმირის წოდებით დააჯილდოვა. სტუსი უკრაინის ერთ-ერთ მოწინავე პოეტად მიიჩნევა.

## ბიოგრაფია
ვასილ სტუსი 1938 წლის 6 იანვარს რახნივკაში (ვინიციის ოლქი, დღევანდელი უკრაინა), გლეხის ოჯახში დაიბადა. მომდევნო წელს მშობლები, სემიონ დემიანოვიჩი და ირინა იაკივნა სტალინოში (დღევანდელი დონეცკი) გადავიდნენ. ვასილი უკრაინულ ენასა და პოეზიას დედამ აზიარა, რომელიც მას უკრაინულ ხალხურ სიმღერებს უმღეროდა.

საშუალო სკოლის დამთავრების შემდეგ ვასილ სტუსი სტალინოს პედაგოგიური ინსტიტუტის (დღევანდელი დონეცკის უნივერსიტეტი) ისტორიისა და ლიტერატურის განყოფილებაში ჩაირიცხა. 1959 წელს ინსტიტუტი წარჩინებით დაამთავრა. სწავლის დასრულების შემდეგ სტუსი მცირე ხნით კიროვოგრადის ოლქის სოფელ ტაუჟნიაში უკრაინულ ენასა და ლიტერატურას ასწავლიდა. შემდეგ ორი წლით საბჭოთა არმიაში მსახურობდა. უნივერსიტეტში სწავლისა და ურალის მთებში სამხედრო სამსახურის დროს სტუსიმ ლექსების წერა და იოჰან ვოლფგანგ ფონ გოეთესა და რაინერ მარია რილკეს ლექსების უკრაინულ ენაზე თარგმნა დაიწყო. მისი თარგმანები მოგვიანებით სსრკ-ის სახელმწიფო უშიშროების კომიტეტის ბრძანებით გაანადგურეს და დაკარგულია.

სამხედრო სამსახურის შემდეგ, 1960-1963 წლებში სტუსი გაზეთის „სოციალისტური დონბასი“ რედაქტორად მუშაობდა. 1963 წელს კიევში, უკრაინის მეცნიერებათა აკადემიის შევჩენკოს ლიტერატურის ინსტიტუტის სადოქტორო პროგრამაზე ჩაირიცხა.
 
## ჯილდოები
* უკრაინის გმირი (2005 წლის 26 ნოემბერი, გარდაცვალების შემდეგ)
* უსსრ-ის ტარას შევჩენკოს სახელობის სახელმწიფო პრემია (1991, გარდაცვალების შემდეგ)
* იაროსლავ ბრძენის V ხარისხის ორდენი (1997, გარდაცვალების შემდეგ)

## ლექსების კრებულები
* „წრე“ (1965)
* „ზამთრის ხეები“ (1970)
* „მხიარული სასაფლაო“ (1971)
* „შემოქმედების დრო“ (1972)
* „პალიმფსესტები“ (1971-1977)

## დამატებითი ლიტერატურა
* 
* 
* 
* 
* 
* 
* 

## რესურსები ინტერნეტში
*Vasys Ovsienko. *The death of Vasyl Stus* in *Zerkalo Nedeli*, September 7–13, 2002. Available in Russian  and Ukrainian.
* Vasyl Stus -- A Life Remembered
* Selected collection of poems by Vasyl Stus 
* Vasyl Stus Biography
* The GULAG Museus at Perm-36  (a special labor camp for political prisoners where Vasyl Stus was retained)
* Вахтанг Кіпіані, Стус і Нобель. Демістифікація міфу , Ukrayinska Pravda, July 22, 2006
* Vasyl Stus Facebook Pro Vasyl Stus activist site
* Ukrainian art songs on poetry of Vasyl Stus

## სქოლიო
კატეგორია:დაბადებული 6 იანვარი
კატეგორია:დაბადებული 1938
კატეგორია:გარდაცვლილი 4 სექტემბერი
კატეგორია:გარდაცვლილი 1985
კატეგორია:უკრაინელი პოეტები
კატეგორია:XX საუკუნის პოეტები
კატეგორია:საბჭოთა დისიდენტები
კატეგორია:მწერლები ანბანის მიხედვით
ნუიდის განძი

[thumb|right|250px|ნუიდის განძი, გამოფენილი [აზერბაიჯანის ისტორიის ეროვნული მუზეუმი|აზერბაიჯანის ისტორიის მუზეუმში (ბაქო)]]

**ნუიდის განძი** () — ვერცხლის მონეტების ანტიკური ხანის განძი, აღმოჩენილი აზერბაიჯანის აღსუს რაიონის სოფელ ნუიდის სიახლოვეში.  

## გამოვლენა 
ნუიდის განძი 1972 წელს არქეოლოგიული გათხრების მიმდინარეობის პროცესში აღმოაჩინეს. 36 მონეტისაგან შემდგარი განძი ნუიდის ძეგლის ტერიტორიაზე № 11 ქალის სამარხში აღმოაჩინეს. მომცრო დოქში მოთავსებული განძი ქალის გვამის ფეხებთან იყო ჩაფლული. მონეტები საგანგებოდ მოათავსეს დაკრძალული ქალის საფლავში. მონეტებზე ერთი მხრიდან გამოსახულია სქემატური ადამიანის თავი დიადემაში, მეორე მხარეს კი — კაცი, რომელსაც ერთ ხელში ხელკეტი ან შუბი უჭირავს, ხოლო მეორეში — ფრინველი (ზოგჯერ თხა). ზოგიერთი მონეტის მეორე მხარეს გამოსახულია სამეფო ტახტზე მჯდომი ზევსი არწივითა და კვერთხით ხელში. მონეტებზე არ არის წარწერები. შემდგომში ადგილობრივი ალბანური მონეტები ალექსანდრე მაკედონელის დროს მომქმედი მონეტების მიბაძვით იყო შექმნილი და მოჭრილი.

მსგავსი ანონიმური მონეტები აღმოჩენილი იქნა აზერაიჯანის სხვა რეგიონებშიც. განძი გამოფენილია ბაქოში, აზერბაიჯანის ისტორიის მუზეუმში.

ნუიდიში აღმოაჩინეს ორი კულტურული ფენა. ზედა ფენა მდებარეობდა ზედაპირის დონიდან 0,6-0,7 მეტრზე. ქვედა ფენა თარიღდება ძვ. წ. III საუკუნის მეორე ნახევრიდან ძვ. წ. I საუკუნის შუა პერიოდამდე. მისთვის დამახასიათებელია ისეთი არტეფაქტები, როგორიცაა სურა, მოგრძო გადინების ჭურჭელი, დიდი ზომის ქოთნები ორი სახელურით, ადგილობრივი ვერცხლის მონეტები წარწერების გარეშე და სამაჯურები. ზედა ფენა ხასიათდება მომცრო თასებით, ჭურჭლითა და ქვის იარაღებით.

## სქოლიო
კატეგორია:აზერბაიჯანის ისტორია
ყანის ნიორი

**ყანის ნიორი** () — მრავალწლოვანი ბალახოვანი მცენარე ამარილისისებრთა ოჯახისა. აქვს კვერცხის ან სფეროს ფორმის ბევრი ბოლქვი. ღეროს სიმაღლე 20–90 სმ-ია. ფოთოლი — 4–5, ფართო ან ვიწრო-ხაზური, ზოგჯერ – კიდეწამწამებიანი, ვაგინები შებუსულია. ყვავილედი სფეროს ფორმისაა, ხშირ- და მრავალყვავილიანი. ყვავილი ალუბლისფერ-მეწამულია. ყვავის და ნაყოფს იძლევა ივნის-აგვისტოში. გავრცელებულია მთელ კავკასიაში, ცენტრალურ და სამხრეთ ევროპაში, ახლო აღმოსავლეთში, შუა აზიაში. იზრდება მშრალ, ქვიან ადგილებში, ნათესებში, ბუჩქნარებში. საქართველოში ძირითადად გვხვდება აღმოსავლეთ ნაწილში და იმერეთში.

„ყანის ნიორი“ ეწოდება აგრეთვე *Allium rotundum*-ს, *Allium ponticum*-ს და ამ გვარის ზოგიერთ სხვა სარეველა სახეობას.

## სქოლიო 
კატეგორია:ხახვი
ჟოზეფინ ბატლერი

**ჟოზეფინ ელიზაბეტ ბატლერი** ( დ.13 აპრილი,1828, მილფილდში, ნორთუმბერლენდი, ინგლისი — 30 დეკემბერი,1906, ვულერი, ნორთუმბერლენდი, ინგლისი)  — ინგლისელი ფემინისტი და სოციალური რეფორმატორი ვიქტორიანულ ეპოქაში,რომელმაც დიდი როლი ითამაშა ქალთა განათლებისა და საზოგადოებრივი ჯანდაცვის პირობების გაუმჯობესებაში.

## ბიოგრაფია 
### ადრეული წლები 
ჯოზეფინ გრეი დაიბადა 1828 წლის 13 აპრილს, მილფილდში, ნორთუმბერლენდში, მდიდარი პოლიტიკური რეფორმატორების ოჯახში. იგი იყო ჰანა ანეტის და ჯონ გრეის მეოთხე ქალიშვილი. მისი ბიძაშვილი იყო ერლ გრეი, ბრიტანეთის პრემიერ მინისტრი 1830–1834 წლებში.ჯოზეფინ გრეი განათლებას ძირითადად შინ იღებდა. ჯონი შვილებს თანაბრად ექცეოდა. მათ ასწავლა პოლიტიკა და სოციალური საკითხები. ჯონის პოლიტიკურმა მოღვაწეობამ და იდეოლოგიამ ძლიერი გავლენა მოახდინა მის ქალიშვილზე, ისევე როგორც რელიგიურმა სწავლებამ, რომელიც მან დედისგან მიიღო.  1852 წლის ნოემბერში ბატლერებს შეეძინათ ვაჟი, ჯორჯ გრეი ბატლერი, 1854 წლის მაისში კი არტურ სტენლი. ჟოზეფინის ოქსფორდის მოგონებები ძირითადად ქალთმოძულე საზოგადოებასთან იყო დაკავშირებული. იგი ხშირად ერთადერთი ქალი იყო სოციალურ შეკრებებზე.1857 წელს წყვილი ოქსფორდიდან კლიფტონში, ბრისტოლის მახლობლად გადავიდა მას შემდეგ, რაც ჯორჯ ბატლერი დაინიშნა ჩელტენჰემის კოლეჯის ვიცე-დირექტორად. 1857 წელს დაიბადა მათი მესამე ვაჟი ჩარლზი. 

## გარდაცვალება და მემკვიდრეობა 
1901 წლიდან ბატლერმა დაიწყო საზოგადოებრივი ცხოვრებიდან წასვლა, თანამდებობის დატოვება და უფრო მეტი დროის გატარება დაიწყო ოჯახთან. 1903 წელს იგი გადავიდა ვულერში, ნორთუმბერლენდში, უფროს ვაჟთან ახლოს საცხოვრებლად. 1906 წლის 30 დეკემბერს იგი სახლში გარდაიცვალა და ახლომდებარე სოფელ კირკნიუტონში დაკრძალეს. ლონდონის ეკონომიკის სკოლის ქალთა ბიბლიოთეკაში ინახება ბატლერთან დაკავშირებული მრავალი კოლექცია. მათ შორისაა ქალთა ეროვნული ასოციაციის ნაშრომები, ჟოზეფინ ბატლერის წერილების კოლექცია; და ჯოზეფინ ბატლერის საზოგადოებრივი ბიბლიოთეკა, რომელიც შედგება საზოგადოების მიერ შეგროვებული წიგნებისა და ბროშურებისგან.

## სქოლიო
ასტურიის მუნიციპალიტეტები

300px|მინი|ასტურიის მდებარეობა ესპანეთის რუკაზე
ესპანეთის ავტონომიური გაერთიანება და პროვინცია ასტურია (, ) შედგება 78 მუნიციპალიტეტისაგან. ასტურიამ ავტონომიური გაერთიანების სტატუსი მიიღო 1978 წლის კონსტიტუციის თანახმად. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით. 

ასტურიის მუნიციპალიტეტები ერთიანდებიან რვა კომარკაში: ოვიედო (21 მუნიციპალიტეტი), ეო-ნავია (17), ორიენტე (14), ავილესი (10), ნალონი (5), ნარსეა (5), კაუდალი (3) და ხიხონი (3). 

ასტურიის ავტონომიური გაერთიანების ფართობია 10 603,57 კმ² და 2019 წლის მონაცემებით მოსახლეობის რაოდენობა შეადგენს 1 022 800 მაცხოვრებელს. დედაქალაქია ოვიედო, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია კანგას-დელ-ნარსეა (823,57 კმ²), ხოლო ყველაზე პატარა — ნორენია (5,29 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
საგველიანი ხახვი

**საგველიანი ხახვი** () — მრავალწლოვანი ბალახოვანი მცენარე ამარილისისებრთა ოჯახისა. ბოლქვს მომრგვალო-კვერცხისებური ფორმა აქვს. ღერო სიმაღლეში 15–30 სმ-ია. ფოთოლი 3–4 ცალია, ვიწროხაზური, თითქმის კიდეებდახვეული; ყვავილედი მრავალყვავილიანია. გვირგვინი ფერად მოთეთრო, მოვარდისფრო ან მეწამულია, ვარდისფერი ძარღვებით, პრიალა. ყვავის და ნაყოფს იძლევა ივნის-აგვისტოში. გავრცელებულია მთელ კავკასიასა და მცირე აზიის აღმოსავლეთ ნაწილში, კავკასიის ეკორეგიონის ენდემია. საქართველოში გვხვდება აჭარაში, აფხაზეთსა და თითქმის მთელ აღმოსავლეთ და სამხრეთ საქართველოში. იზრდება მთის შუა სარტყლის ქვიან და ღორღიან ადგილებში, ბუჩქნარებში, ველებზე.

## სქოლიო 
კატეგორია:ხახვი
აბდულქარიმოვო (ერმეკეევოს რაიონი)

**აბდულქარიმოვო** (; ) — სოფელი რუსეთის ფედერაციაში, ბაშკირეთის რესპუბლიკის ერმეკეევოს რაიონში. 

2010 წლის მონაცემებით სოფელში ცხოვრობს 478 ადამიანი. რაიონულ ცენტრ ერმეკეევოდან დაშორებულია 5 კილომეტრით. უახლოესი რკინიგზის სადგურია პრიუტოვო, რომელიც დაშორებულია 36 კმ-ით.

2002 წლის აღწერის მიხედვით მოსახლეობის უმრავლესობას ბაშკირები შეადგენენ (59 %).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ერმეკეევოს რაიონის სოფლები
ერმეკეევო

**ერმეკეევო** (; ) — სოფელი რუსეთის ფედერაციაში, ბაშკირეთის რესპუბლიკის ერმეკეევოს რაიონში. ამავე რაიონის ადმინისტრაციული ცენტრი.

2010 წლის მონაცემებით სოფელში ცხოვრობს 3 937 ადამიანი.  

2002 წლის აღწერის მიხედვით მოსახლეობის უმრავლესობას ბაშკირები შეადგენენ (54,5 %).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ერმეკეევოს რაიონის სოფლები
ნოვაია-კაზანკოვკა

**ნოვაია-კაზანოვკა** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 240 ადამიანი. რაიონულ ცენტრ მელეუზიდან დაშორებულია 20 კილომეტრით. უახლოესი რკინიგზის სადგურია მელეუზი, რომელიც დაშორებულია 20 კმ-ით.

2002 წლის აღწერის მიხედვით მოსახლეობის უმრავლესობას რუსები შეადგენენ (44%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები